23 aprilie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în orașul Adjud și satul Adjudu Vechi, din județul Vrancea**:

Ca urmare a solicitării Transgaz, operatorul sistemului național de transport, cu privire la întreruperea furnizării cu gaze naturale prin Stația de Reglare Măsurare Adjudul Vechi, în vederea facilitării construirii autostrăzii A7, lucrare de interes național, Distrigaz sud Rețele va fi nevoită să sisteze alimentarea cu gaze naturale în intervalul **29 aprilie, ora 08:00 – 30 aprilie, ora 15:30, pentru un număr de 4.940 de consumatori casnici și 234 consumatori non-casnici** aflați în orașul Adjud și satul Adjudu Vechi din județul Vrancea.

Informarea tuturor consumatorilor afectați va fi realizată de către Distrigaz Sud Rețele prin afișarea anunțului la limita de proprietate a fiecărui consumator, cât și prin difuzarea acestui comunicat de presă, prin intermediul căruia avem rugămintea să ne ajutați în diseminarea acestei informații către locuitorii orașului Adjud și satului Adjudu Vechi din județul Vrancea.

Întrucât Distrigaz Sud Rețele are în vedere siguranța cetățenilor, precum și impactul social și economic pe care această sistare a gazului îl va avea asupra cetățenilor și operatorilor economici din zona repsectivă, vă asigurăm că tratăm cu o atenție deosebită și cu responsabilitate acest proiect.

Ne cerem scuze pentru disconfortul creat clienţilor noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*